ועדת הפנים ואיכות הסביבה, כנסת 16, פרוטוקול מספר 359, 2005-01-03 12:00

יורי שטרן: שלום רב, אני פותח את ישיבת הוועדה בנושא הצעת חוק הספקת חשמל (הוראת שעה) (תיקון - הסכמת שר הפנים לפרסום רשימת מבנים), התשס"ד-2004 של חבר הכנסת ניסן סלומינסקי.

יורי שטרן: לפני שנפתח את הדיון, אני מבקש להתייחס לנושא הישיבה הקודמת - הקמת ועדות למאבק בנגע הסמים: גברתי היועצת המשפטית, האם לא נכון לעשות את זה כהוראת שעה ל-5 שנים, למשל?

מרים פרנקל-שור: עמדתי העקרונית היא שהוראת שעה היא לשנה.

יורי שטרן: אבל בעיית הסמים עומדת כעת על הפרק באופן בולט.

יורי שטרן: אם נצליח להתמודד עם זה, למה חייבת להיות ועדה כזאת?

מרים פרנקל-שור: אין לי התנגדות, אבל אי אפשר להכניס את זה עכשיו.

מרים פרנקל-שור: אולי אפשר לעשות זאת לקראת הקריאה השניה והשלישית - - -

יורי שטרן: אנחנו במובן מסוים רואים כביכול את הבעיה הזאת כבעיה לנצח.

יורי שטרן: ועדת חינוך והוועדה לאיכות הסביבה הם אכן נושאים שתמיד ילוו אותנו.

מרים פרנקל-שור: או שתכנס פעם נוספת--

יורי שטרן: לא - לקריאה שניה ושלישית.

ניסן סלומינסקי: אציג את החוק בקיצור: הבניה הבלתי חוקית הפכה מכת מדינה.

ניסן סלומינסקי: אחת הדרכים היותר טובות למלחמה בתופעה היא אי חיבור לחשמל.

ניסן סלומינסקי: הממשלה הקימה בזמנו את ועדת מרקוביץ' ואימצה דו"ח שניסה לעשות סדר - לאשר בדיעבד בניה בלתי חוקית שהתבצעה במגזרים שונים, כולל המגזר הערבי.

ניסן סלומינסקי: היא קבעה כמה תנאים, בהם יהיה בלתי אפשרי לחבר חשמל.

ניסן סלומינסקי: אחד מהם הוא מבנים שהוצא לגביהם צו הריסה או צו שיפוטי - דברים מן הסוג הזה, כשזה בוודאי בלתי אפשרי.

ניסן סלומינסקי: לגבי בניה בלתי חוקית רגילה, כבר הסכימו.

ניסן סלומינסקי: אבל את כל אותם חריגים הוציאו מהענין.

ניסן סלומינסקי: בנוסף, כאשר מדובר כמובן בבניה מעבר לתאריך שנקבע כתאריך יעד - 1.1.1987.

ניסן סלומינסקי: באה הצעת החוק שלי ואומרת:

ניסן סלומינסקי: כיוון ששר התשתיות לא אמון על כל הנושא של תכנון ובניה - זה לא בעניינו; הוא עוסק בחיבור חשמל.

ניסן סלומינסקי: להיפך - יכול להיות שיש לו אינטרס לחבר כמה שיותר בתים לחשמל.

ניסן סלומינסקי: מה אכפת לו?

ניסן סלומינסקי: אבל אני לא חושב שזה הענין - פשוט יש אי שימת לב ואי שליטה, כי זה לא בראש מעייניו.

ניסן סלומינסקי: מי שיכול לעשות זאת בצורה הטובה ביותר הוא שר הפנים, ולכן הצעת החוק באה ואומרת להוסיף גם את הסכמת שר הפנים.

ניסן סלומינסקי: החוק הוא חוק פשוט, שהתקבל על דעת כולם.

יורי שטרן: נציג משרד התשתיות הלאומיות, בבקשה.

יורם רונדשטיין: שמי יורם רונדשטיין, סגן מנהל מינהל החשמל במשרד התשתיות.

יורם רונדשטיין: שר התשתיות הלאומות תומך בשינוי, אבל הייתי רוצה להעיר כאן לגבי הדברים שנאמרו כאן: בהתאם לחוק, על שר התשתיות הלאומיות להתייעץ עם הוועדה המקומית לתכנון ובניה ועם הוועדה המחוזית לתכנון ובניה - שהן כידוע אורגן של משרד הפנים.

יורם רונדשטיין: בנוסף, למרות שהדבר לא כתוב בחוק, התייעצנו גם עם היחידה לפיקוח על הבניה במשרד הפנים.

יורם רונדשטיין: רק את המבנים שהם אישרו, השר--

יורי שטרן: - - -

ניסן סלומינסקי: לא באתי לפגוע כאן בשר, ואין לי ענין בכך.

יורי שטרן: ניצב משנה רפי פלד, בבקשה.

רפי פלד: בהמשך לדיון הראשון שהתקיים היום, זה חשוב מאוד.

יורי שטרן: אני מניח שמבחינת

יורי שטרן: כם זה יהיה אחד הכלים.

יורי שטרן: משרד המשפטים, בבקשה.

דלית דרור: אנחנו תומכים בהצעת החוק.

יורי שטרן: משרד הפנים?

עדי ביתן: כן, אבל אני רוצה להסתייג בדבר אחד: שר הפנים היוצא תמך בהצעת החוק, ואת עמדתו של שר הפנים המיועד אנחנו לא יודעים.

דלית דרור: אבל זאת החלטת ממשלה שמחייבת את כולם.

מרים פרנקל-שור: הצעת חוק הספקת חשמל (הוראת שעה) (תיקון - הסכמת שר הפנים לפרסום רשימות מבנים), התשס"ה-2005.

מרים פרנקל-שור: "בחוק הספקת החשמל (הוראת שעה), התשנ"ו-1996 (להלן - החוק העיקרי), בסעיף 3ג, אחרי המילה "השר" יבוא "בהסכמת שר הפנים או מי שהוא הסמיך לכך".

מרים פרנקל-שור: "סעיף 6 לחוק העיקרי - בטל.

מרים פרנקל-שור: "

יורם רונדשטיין: אני לא מוצא את סעיף 3ג בחוק המקורי.

מרים פרנקל-שור: לא - זה סעיף 3.

מרים פרנקל-שור: אנחנו בדקנו את זה, ומדובר בסעיף 3.

יורי שטרן: מי בעד?

יורי שטרן: הצבעה בעד – 2 נגד - 1 נמנעים - אין ההצעה לאשר את הצעת החוק לקריאה ראשונה, נתקבלה.

ג'מאל זחאלקה: אדוני היושב ראש, אני דורש רביזיה להצבעה הזאת.

יורי שטרן: היא תתקיים בעוד רבע שעה.

ג'מאל זחאלקה: הנושא הזה כל כך רגיש, כך שאני חושב שצריכים להיות כאן כמה חברים.

יורי שטרן: אין כאן שום דבר רגיש בכך שהחוק הזה.

ניסן סלומינסקי: - - -

ג'מאל זחאלקה: חבר הכנסת סלומינסקי, אתה יודע טוב מאוד מה אתה עושה בחוק הזה.

ג'מאל זחאלקה: אני לא מזלזל באינטלגנציה שלך.

ג'מאל זחאלקה: אתה למעשה רוצה לקבור את ענין חיבור הבתים לחשמל.

ג'מאל זחאלקה: מאות אנשים יתחשמלו--

יורי שטרן: אתה מתנגד לכך ששר הפנים הוא מי שמחליט בנושא הבניה הבלתי חוקית?

ג'מאל זחאלקה: יש חוק שמסמיך.

ג'מאל זחאלקה: אני חושב שאתם מוסיפים ערכאה נוספת, שבעצם--

יורי שטרן: כי מדובר בנושא שהוא בסמכותו של שר הפנים.

יורי שטרן: שר התשתיות לא יודע באמת להחליט האם הבניה היא בהתאם--

ג'מאל זחאלקה: גם שר התשתיות לא מוסמך לחבר כל בית שהוא רוצה.

ג'מאל זחאלקה: זה לא כך - - - יש לו היתר לחבר בתים עם הגדרות מסוימות, על פי ועדות שהיו בעבר.

ג'מאל זחאלקה: זה לא עובד כך.

ג'מאל זחאלקה: אם כן, אני מסכים להצעתך - נקיים רביזיה בעוד רבע שעה.

יורי שטרן: נקיים רביזיה בעוד רבע שעה.

ניסן סלומינסקי: אני באמצע - - - ועדת כספים, ואנחנו בלחץ אטומי.

ניסן סלומינסקי: אם אפשר היה חמש דקות, אני נשאר.

יורי שטרן: טוב, נמתין 5 דקות.

יורי שטרן: תמצאו ותגייסו את הקולות.

מרים פרנקל-שור: צריך להודיע - - -

ניסן סלומינסקי: למה?

ניסן סלומינסקי: באף ועדה לא עושים כך.

ניסן סלומינסקי: אצל הירשזון הוא אומר: אתה רוצה רביזיה?

ניסן סלומינסקי: עוד שתי דקות, עוד דקה, ונגמר.

ניסן סלומינסקי: גם כאן עשינו כך תמיד.

יורי שטרן: - - - נמתין 5 דקות.

יורי שטרן: [הדיון ננעל והתחדש כעבור 5 דקות]

יורי שטרן: מי בעד הרביזיה שביקש חבר הכנסת זחאלקה?

יורי שטרן: הצבעה בעד הרביזיה – 1 נגד – רוב מתנגדים - אין הרביזיה לא נתקבלה.

יורי שטרן: הבקשה נפלה.

יורי שטרן: תודה לכולם, הישיבה נעולה.